Ահա այս հոգեւոր տեսլականով է որ այսօր կը կատարուին եկեղեցապետներու հանդիպումները եւ ասով կ՛իմաստաւորուին անոնց եկեղեցապատմական տարողութիւնն ու հանգամանքը: Ասով է որ գործնականօրէն խօսուն կը դառնայ աւետարանական “մէկ սիրտ եւ մէկ հոգի” կենցաղային պատգամը, որուն ծարաւի է այսօր մեր օրերու մարդը իր գոյութենական, անձնական ու ընկերային պահանջներու բոլոր մակարդակներու վրայ, որուն Քրիստոսի Եկեղեցին դերակատարն ու օրինակը պէտք է հանդիսանայ իր աստուածային կոչումով եւ Քրիստոսի աղօթքով սրբագործուած ՛՛Զի եղիցին մի՛՛, որպէսզի խաղաղութիւնը որ կը բաշխեն անոնք ժողովուրդին ըլլայ իրաւ խաղաղութիւնը Քրիստոսիþ. ՛՛Իմ խաղաղութիւնս կու տամ ձեզի՛՛, սիրոյ Աւետարանին հաշտարար հոգիի ընծայած խաղաղութիւնը, որով կ՛իրագործուի իւրաքանչիւր մարդու միջեւ փոխադարձ հաշտութիւնն ու միութիւնը Հօր Աստուծոյ հետ` միջնորդութեամբ Որդիին եւ աստուածաբուխ սիրոյ Հոգիին: